Violența împotriva animalelor, precursorul celei asupra oamenilor
@tudortim A aruncat cu BENZINĂ pe #CAINI ptr că-l "deranjau" de ce ar fi capabil mai departe acest "om"? #caini #caine #Timisoara #stiri #noutati #akita #politie #nebunie #romania #fypシ #tudorestischimbarea #foryou #fyp ♬ Spooky, Quiet, Scary Atmosphere Piano - Bucyrus Audio
Recentul incident din Timișoara, în care un bărbat a aruncat cu benzină pe vecinul său și pe câinii acestuia, doi Akita, scoate la iveală două probleme majore din societatea românească: violența extremă în primul rând, ca indicii ale unor tulburări psihice ale unor membri ai comunității noastre.
Violența din societatea noastră este o problemă alarmantă, iar acest caz este un exemplu clar. Bărbatul din Timișoara a aruncat cu benzină pe câinii vecinului său, un act de cruzime extremă.
Benzină aruncată pe 2 câini în Timișoara
Acest gest nu este doar un atac asupra animalelor, ci și un precursor al violenței asupra oamenilor. Studiile științifice din Statele Unite încă din anii ’40-’50 au demonstrat că persoanele care comit acte de cruzime asupra animalelor sunt mai predispuse să manifeste violență și împotriva oamenilor.
Actele de violență și consecințele lor
În acest caz, agresorul nu s-a oprit doar la câini; el a aruncat cu benzină și asupra vecinului său, amenințând că îi va da foc. Intenția de a provoca răni grave sau chiar moartea este evidentă, iar astfel de acțiuni trebuie sancționate drastic. Cruzimea față de animale poate atrage pedepse de la 2 la 7 ani de închisoare, dar în acest caz, trebuie luată în considerare și tentativa de vătămare gravă a unei persoane.
Lipsa de Educație Canină: O Altă Problemă Majoră
Un al doilea aspect însă, de care nimeni nu vorbește în mod rațional și constructiv, este necesitatea de educație a câinilor. Iar aici singurii care au această responsabilitate sunt cei care decid să-și ia un câine, sau doi în cazul acesta.
Am spus-o și o repet, un câine nu este un drept, este un privilegiu. Un câine înseamnă îngrijire, timp, joacă și educație.
Lătratul excesiv al câinilor, este adesea rezultatul unei lipse de educație din partea proprietarilor. Potrivit Federației Chinologice Internaționale (FCI), din care România face parte prin la care Asociația Chinologică Română, România are aproximativ 4,1 milioane de câini de companie. Într-o societate civilizată, proprietarii de câini trebuie să fie responsabili pentru comportamentul animalelor lor. Educarea câinilor nu este doar o opțiune, ci o necesitate pentru a asigura o conviețuire armonioasă în comunitate.
Responsabilitatea Proprietarilor de Câini
În acest caz, proprietarul câinilor nu a reușit să își educe animalele, ceea ce a dus la nemulțumirea vecinilor. Aceștia s-au plâns de lătratul constant al câinilor, ceea ce a creat o tensiune în comunitate. Este inadmisibil ca doi câini să deranjeze o întreagă comunitate din cauza lipsei de educație și dresaj. În alte țări din vestul Europei, proprietarii de câini care nu își controlează animalele sunt obligați să remedieze problema sau să renunțe la câini. De notat că din păcate și aici câinii sunt victimele, nu cel din cauza căruia se ajuge la situațiile acestea. Astfel de persoane iresponsabile nu ar trebui să mai aibă dreptul de a avea animale de companie.
Nevoia de măsuri drastice și educative
Acest incident subliniază necesitatea unor măsuri drastice pentru a combate violența în primul rând dar și a promova educația canină. Societatea și autoritățile trebuie să răspundă ferm la astfel de incidente pentru a preveni escaladarea violenței. Este esențial ca persoanele care comit acte de cruzime să fie trase la răspundere într-un mod exemplar.
În același timp, trebuie să avem maturitatea să acceptăm ca proprietarii de câini să fie educați și responsabili pentru animalele lor. Un câine nu este un drept, este un privilegiu!